CELEX: 62010CN0226
Language: el
Date: 2010-05-10 00:00:00
Title: Υπόθεση C-226/10: Αίτηση για την έκδοση προδικαστικής αποφάσεως, την οποία υπέβαλε το Amtsgerichts Köln (Γερμανία) στις 10 Μαΐου 2010 — Hannelore Adams κατά Germanwings GmbH

31.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/15
            
         Αίτηση για την έκδοση προδικαστικής αποφάσεως, την οποία υπέβαλε το Amtsgerichts Köln (Γερμανία) στις 10 Μαΐου 2010 — Hannelore Adams κατά Germanwings GmbH
   (Υπόθεση C-226/10)
   ()
   2010/C 209/23
   Γλώσσα διαδικασίας: η γερμανική
   
      Αιτούν δικαστήριο
   
   Amtsgerichts Köln
   
      Διάδικοι στην υπόθεση της κύριας δίκης
   
   
      Προσφεύγουσα: Hannelore Adams
   
      Καθής: Germanwings GmbH
   
      Προδικαστικό ερώτημα
   
   Έχει εφαρμογή το άρθρο 4, παράγραφος 3, του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (1), στην περίπτωση κατά την οποία ο επιβάτης που έχει επιβεβαιωμένη κράτηση για πτήση μετ’ επιστροφής δεν παρουσιάζεται στον έλεγχο εισιτηρίων για την πτήση επιστροφής και συντρέχουν τα ακόλουθα πραγματικά περιστατικά:
   
               —
            
            
               Ο πραγματικός αερομεταφορέας δεν επέτρεψε στον επιβάτη, ο οποίος παρουσιάστηκε εγκαίρως στον έλεγχο εισιτηρίων για την πτήση μετάβασης, την επιβίβασή του στην πτήση μετάβασης παρά τη θέλησή του και ανακοίνωσε ότι δεν θα επιτρέψει ούτε την επιβίβαση στην πτήση επιστροφής.
            
         
               —
            
            
               Η άρνηση επιβίβασης οφείλεται στο γεγονός ότι ο πραγματικός αερομεταφορέας υπέθεσε λανθασμένα ότι έχει αξίωση για προμήθεια λόγω ακυρώσεως της πληρωμής, την οποία ο επιβάτης δεν έχει καταβάλει.
            
         
      (1)  ΕΕ L 46, σ. 1.